ঘাটের দীর্ঘ সিরিয়ালে আটকে থাকা ফরিদপুর থেকে ছেড়ে আসা নন এসি সাউথ লাইন পরিবহনের চালক মো. নুরুল ইসলাম অভিযোগ করেন, শনিবার আমি দৌলতদিয়ায় সিরিয়ালে টানা ১১ ঘণ্টা আটকে থাকার পর ফেরির নাগাল পাই। আজ (রোববার) একইভাবে কয়েক ঘণ্টা ধরে সিরিয়ালে আটকে আছি। এ রকম শত শত যানবাহন সিরিয়ালে আটকে থেকে চালক ও যাত্রীরা চরম দুর্ভোগ পোহাচ্ছেন। কিন্তু কিছু বাস টাকার বিনিময়ে সরাসরি ফেরিঘাটে চলে যাচ্ছে।